CELEX: 32002R2147
Language: ro
Date: 2002-12-02 00:00:00
Title: Regulamentul (CE) nr. 2147/2002 al Comisiei din 2 decembrie 2002 de modificare a Regulamentului (CE) nr. 1455/1999 de stabilire a standardului de comercializare pentru ardei (ardei grași)

03/Volumul 45
            
            
               RO
            
            
               Jurnalul Ofícial al Uniunii Europene
            
            
               201
            
         32002R2147
   
               L 326/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2147/2002 AL COMISIEI
   
   din 2 decembrie 2002
   de modificare a Regulamentului (CE) nr. 1455/1999 de stabilire a standardului de comercializare pentru ardei (ardei grași)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), astfel cum a fost modificat ultima dată prin Regulamentul (CE) nr. 545/2002 (2), în special articolul 2 alineatul (2),
   întrucât:
   
               (1)
            
            
               Regulamentul (CE) nr. 1455/1999 (3) al Comisiei, astfel cum a fost modificat prin Regulamentul (CE) nr. 2706/2000 (4), a stabilit dispoziții privind prezentarea și marcarea coletelor de ardei (ardei grași).
            
         
               (2)
            
            
               Din motive de transparență pe piața mondială, este necesar să se țină seama de recenta modificare a standardului recomandat pentru ardei de Comisia Economică pentru Europa a Organizației Națiunilor Unite care prevede ca ambalajele care conțin ardei de culori diferite nu trebuie să conțină în mod necesar același număr de ardei din fiecare culoare, cu condiția ca pe colet să fie aplicat un marcaj adecvat. De asemenea, este necesar să se prevadă că ambalajele destinate consumatorilor pot conține nu numai ardei de culori diferite, ci și ardei de tipuri diferite.
            
         
               (3)
            
            
               Dispozițiile privind marcarea trebuie clarificate în privința mai multor aspecte, în special în ceea ce privește marcarea ambalajelor destinate consumatorilor care conțin amestecuri de ardei de tipuri și/sau culori diferite.
            
         
               (4)
            
            
               Prin urmare, este necesar să se modifice în consecință Regulamentul (CE) nr. 1455/1999.
            
         
               (5)
            
            
               Pentru a aplica dispozițiile prezentului regulament, comercianții trebuie să efectueze anumite adaptări tehnice, în special ale instalațiilor lor de ambalare. Punerea în aplicare a prezentului regulament trebuie să aibă loc după o perioadă suficient de îndelungată de la data intrării sale în vigoare.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 1455/1999 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   Se aplică din prima zi a celei de-a treia luni de la intrarea sa în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 84, 28.3.2002, p. 1.
   
      (3)  JO L 167, 2.7.1999, p. 22.
   
      (4)  JO L 311, 12.12.2000, p. 35.
   ANEXĂ
   Anexa la Regulamentul (CE) nr. 1455/1999 se modifică după cum urmează:
   
               1.
            
            
               la titlul V (Dispoziții privind prezentarea) punctul A (Omogenitate), paragrafele al doilea și al treilea se înlocuiesc cu următorul text:
               „Cu toate acestea, coletele pot conține amestecuri de ardei dulci de diferite culori, cu condiția ca aceștia să fie omogeni în ceea ce privește originea, calitatea, tipul comercial și calibrul lor (în măsura în care, în ceea ce privește acest ultim criteriu, se impune o calibrare).
               Coletele destinate consumatorilor, cu o greutate netă care nu depășește un kilogram, pot conține amestecuri de ardei dulci de diferite culori și/sau tipuri comerciale, cu condiția ca aceștia să fie omogeni în ceea ce privește calitatea și, pentru fiecare culoare și/sau tip comercial în cauză, originea lor.”;
            
         
               2.
            
            
               titlul VI (Dispoziții privind marcarea) se modifică după cum urmează:
               
                           (a)
                        
                        
                           punctele B și C se înlocuiesc cu următorul text:
                           „B.   Natura produsului
                           În cazul în care conținutul nu este vizibil din exterior:
                           
                                       —
                                    
                                    
                                       «Ardei dulci»;
                                    
                                 
                                       —
                                    
                                    
                                       culoare;
                                    
                                 
                                       —
                                    
                                    
                                       tip comercial («lungi», «pătrați fără vârf», «pătrați cu vârf», «teșiți») sau numele soiului.
                                    
                                 În cazul coletelor sau al ambalajelor destinate consumatorilor care conțin un amestec de diferite culori și/sau diferite tipuri comerciale de ardei:
                           
                                       —
                                    
                                    
                                       «amestec de ardei» sau denumirea echivalentă;
                                    
                                 
                                       —
                                    
                                    
                                       în cazul în care conținutul nu este vizibil din exterior, culorile și/sau tipurile comerciale ale ardeilor dulci și numărul de bucăți din fiecare culoare și/sau tip comercial în cauză.
                                    
                                 C.   Originea produsului
                           Țara de origine și, eventual, zona de producție sau denumirea națională, regională sau locală.
                           În cazul ambalajelor destinate consumatorilor care conțin un amestec de ardei dulci de diferite culori și/sau tipuri comerciale de origini diferite, indicarea fiecăreia dintre țările de origine în cauză trebuie să figureze în imediata apropiere a numelui culorilor și/sau a tipurilor comerciale respective.”
                        
                     
                           (b)
                        
                        
                           la punctul D (Caracteristici comerciale), a treia liniuță se înlocuiește cu următorul text:
                           
                                       „—
                                    
                                    
                                       după caz, «mini-ardei», «baby-ardei» sau orice altă denumire adecvată pentru un produs miniatural. În cazul în care mai multe tipuri de produse miniaturale sunt amestecate în același ambalaj, menționarea tuturor produselor prezente este obligatorie, precum și cea a originilor lor.”